ai4bharat/Pralekha huggingface dataset:
श्रम आणि रोजगार मंत्रालय
राज्ये व केंद्रशासित प्रदेशांनी स्तनदा मातांसाठी वर्क फ्रॉम होमला प्रोत्साहन द्यावे म्हणून केंद्रातर्फे नियमावली जारी
नवी दिल्ली, 1 जून 2021
नोकरदारांच्या हितरक्षणासाठी विशेषतः सध्याच्या महामारीच्या कालखंडात स्तनदा मातांच्या हितार्थ अजून एक निर्णय घेत केंद्र सरकारने सर्व राज्ये आणि केंद्रशासित प्रदेशांना स्तनदा मातांना वर्क फ्रॉम होम सुविधा देण्यासाठी प्रोत्साहन देण्याची सूचना मातृत्व लाभ  कायदा 2017 च्या कलम 5 अन्वये जारी केली आहे.
या कायद्यानुसार स्तनदा मातेचे कामाचे स्वरूप हे घरी राहून करता येण्यासारखे असेल तर तिच्या रोजगारदात्याने तिचे प्रसूती पश्चातच्या कालावधीचे लाभ कायम राखत नंतर घरून काम करण्याची परवानगी परस्पर सहमतीने द्यावी.M.Chopade/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 192
पंतप्रधान कार्यालय
पंतप्रधानांनी घेतली इंटरनॅशनल टेलिकम्युनिकेशन्स युनियन संस्थेच्या सचिव, डोरिन बोग्दन मार्टिन यांची भेट
इंटरनॅशनल टेलिकम्युनिकेशन्स युनियन या संस्थेच्या सचिव डोरिन बागदेन मार्टिन यांची पंतप्रधान नरेंद्र मोदी यांनी भेट घेतली. पृथ्वीच्या भल्यासाठी आणि शाश्वततेसाठी डिजिटल तंत्रज्ञानाचा लाभ या विषयावर दोन्ही मान्यवरांची सविस्तर चर्चा झाली.
डोरिन बागदेन मार्टिन यांच्या ट्विट संदेशाला प्रतिसाद म्हणून पंतप्रधानांनी आपल्या ट्विट संदेशात म्हटले आहे की
@ITUSecGen Doreen Bogdan-Martin यांना भेटून आनंद झाला. वसुंधरेच्या भल्यासाठी आणि शाश्वततेसाठी डिजिटल तंत्रज्ञानाचा लाभ या विषयावर आमची सविस्तर चर्चा झाली.
संरक्षण मंत्रालय
चांद्रयान-3 अपवाद नसून , भारताच्या सामाजिक, सांस्कृतिक आणि वैज्ञानिक क्षेत्रात सध्या भारताची जी वाटचाल सुरू आहे, त्यामध्ये झालेल्या विकासाचा हा परिपाक : संरक्षण मंत्री राजनाथ सिंह यांचे लोकसभेत प्रतिपादन
“गेल्या नऊ वर्षांत 424 परदेशी उपग्रहांपैकी भारताने 389 प्रक्षेपित केले; अंतराळ क्षेत्राला जगामध्ये प्रमुख स्थान मिळविण्यासाठी भारताची वेगवान वाटचाल सुरू ”
नवी दिल्ली, 21 सप्टेंबर 2023
चांद्रयान- 3 ला मिळालेले यश काही अपवादाने मिळालेले नाही तर, सामाजिक, सांस्कृतिक आणि वैज्ञानिक क्षेत्रामध्ये भारताची सध्या जी वाटचाल सुरू आहे, आहे, त्यामध्ये झालेल्या विकासाचा परिणाम आहे, असे प्रतिपादन संरक्षण मंत्री राजनाथ सिंह यांनी आज - 21 सप्टेंबर 2023 लोकसभेत चांद्रयान-3 मोहिमेचे यश आणि अंतराळ क्षेत्रातील राष्ट्राच्या इतर कामगिरीविषयी झालेल्या चर्चेच्या वेळी केले.
चांद्रयान-3 च्या यशामुळे देशातील बळकट वैज्ञानिक व्यवस्थेचा परिचय होतो, असे संरक्षण मंत्री राजनाथ सिंह यावेळी म्हणाले. “चांद्रयान-3 मुळे स्पष्ट कल्पना येते की, आमच्या शाळा आणि महाविद्यालयांमध्ये विज्ञान शिक्षणाचा दर्जा सुधारत आहे. उद्योगांकडून दर्जेदार उत्पादनांचे उत्पादन आणि पुरवठा केला जात आहे. यापूर्वीच्या सरकारांनीही असे प्रयत्न केले होते, असे राजनाथ सिंह यावेळी म्हणाले.
चांद्रयान-3 चे यशस्वी लँडिंग, ही संपूर्ण देशासाठी मोठी कामगिरी असल्याचे राजनाथ सिंह यांनी म्हटले. अनेक विकसित देश आहेत,जे संसाधनांनी समृद्ध असून चंद्रावर पोहोचण्याचा प्रयत्न करीत आहेत, तर भारत मर्यादित संसाधनांसह चंद्राच्या दक्षिण ध्रुवावर पोहोचणारा पहिला देश ठरला आहे. त्यांनी या यशाचे श्रेय राष्ट्राच्या विकासासाठी इस्रोच्या वैज्ञानिकांच्या बौद्धिक पराक्रमाला आणि समर्पणाला दिले.
राजनाथ सिंह यांनी चांद्रयान-3 मोहिमेच्या यशाचे श्रेय भारताच्या नारी शक्तीलाही दिले आणि राष्ट्राला एक नवीन ओळख देण्यासाठी त्यांच्या समर्पणाची आणि त्यागाची प्रशंसा केली. 'नारी शक्ती वंदन विधेयक’ हे संपूर्ण महिला वैज्ञानिक समुदायासह इस्रोच्या महिला वैज्ञानिकांना कृतज्ञ राष्ट्राने दिलेली भेट असल्याचे त्यांनी म्हटले.
अंतराळ क्षेत्रामध्ये मिळवलेल्या यशाचा सामान्य लोकांवर काहीही परिणाम होत नाही, असे म्हणणे सर्वस्वी अयोग्य आहे, असे सांगून या म्हणण्याला संरक्षण मंत्र्यांनी विरोध केला. “आपल्याकडे अंतराळ मोहिमांचा बहुआयामी वापर केला जातो. त्यामुळे त्याचा लोकांवरही खूप मोठा प्रभाव पडतो. उदाहरणार्थ, ढगफुटी इत्यादी घटनांचे चांगले पूर्वअंदाज आपल्या शेतकऱ्यांसाठी फायदेशीर ठरतील. किनारपट्टीवरील भागात राहणाऱ्या आणि मच्छिमारांसाठी चक्रीवादळांविषयी वर्तवला जाणारा अंदाज लाभदायक ठरेल. महत्त्वाचे म्हणजे, चंद्र किंवा सूर्य याविषयी राबविण्यात येणार्या अंतराळ मोहिमांमुळे दुर्गम गावात राहणाऱ्या मुलांमध्ये विज्ञान, संशोधन याविषयांची गोडी लागण्यास मदत होते. त्यामुळे युवार्गातील मुलांच्या मनाला भविष्यात काहीतरी वेगळे करण्याची प्रेरणा मिळते,” असे मंत्री राजनाथ सिंह म्हणाले.
R.Aghor/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 61
पंतप्रधान कार्यालय
पंतप्रधानांनी पीटीआयला दिलेल्या मुलाखतीचा मुद्रित लेख
पीटीआय या वृत्तसंस्थेने पंतप्रधान नरेंद्र मोदी यांची मुलाखत घेतली आहे.
पंतप्रधानांनी X वर एका पोस्टमध्ये या मुलाखतीचा मुद्रित लेख सामाईक केला आहे.
पंतप्रधानांनी X वर पोस्ट केले.
"@PTI_News ने घेतलेल्या माझ्या मुलाखतीचा हा मुद्रित लेख.
यात मी भारताचे G20 अध्यक्षपद, ग्लोबल साउथलाचा आवाज जागतिक पटलावर मांडण्याचे आमचे प्रयत्न, मानव केंद्री विकासावर भर आणि इतर बऱ्याच मुद्द्यांवर माझे विचार मांडले आहेत.” https://www.ptinews.com/news/big-story/transcript-of-pti-s-exclusive-interview-with-prime-minister-narendra-modi/642493.html"
पंतप्रधान कार्यालय
ओणम निमित्त पंतप्रधानांनी केरळच्या जनतेप्रती व्यक्त केली दृढ ऐक्याची भावना
पंतप्रधान नरेंद्र मोदी यांनी पवित्र ओणम निमित्त केरळच्या जनतेप्रती दृढ ऐक्याची भावना व्यक्त केली आहे.
"केरळच्या जनतेला गेल्या काही दिवसांपासून सामोरे जावे लागलेल्या संकटावर मात करण्याची पूर्ण शक्ती ओणममुळे मिळो. संपूर्ण देश खांद्याला खांदा लावून केरळच्या जनतेसोबत आहे आणि त्यांचा आनंद आणि भरभराटीसाठी प्रार्थना करतो आहे", असे पंतप्रधान म्हणाले.
शिक्षण मंत्रालय
समान शिक्षण संधीची अंमलबजावणी करण्यासाठी सरकारने उचललेली पावले
नवी दिल्ली, 22 जुलै 2021
मुलांना मोफत आणि सक्तीच्या शिक्षणाचा कायदा 2009 मधील आदेशान्वये सहा ते चौदा वर्षाच्या प्रत्येक मुलाला त्याच्या जवळच्या शाळेत मोफत आणि सक्तीचे शिक्षण देणे सरकारला बंधनकारक आहे. महामारीच्या कालखंडात मुलांना दूर अंतरावरूनही शिक्षण मिळावे यासाठी शिक्षण मंत्रालयाने अनुसूचित जाती जमातीच्या विद्यार्थ्यांसह कुठल्याही विभागीय किंवा आर्थिक भेदभावाविना सर्वांसाठी पावले उचलली.
विविध प्रकारच्या माध्यमातून शिक्षण घेता यावे म्हणून डिजिटल ऑनलाईन सर्व शिक्षण प्रदान माध्यम एकत्रीकरण करण्यासाठी PMeVidya सुरू करण्यात आले. यामध्ये दीक्षा ऑनलाइन, स्वयम् ऑनलाइन, स्वयंप्रभा दूरचित्रवाणी आणि इतर दूरचित्रवाणी याशिवाय दूरदर्शन आणि रेडिओ या सर्व प्रकारच्या माध्यमांचा उपयोग करण्यात येतो. याशिवाय विविध डिजिटल माध्यमातून शिक्षण प्रदान सुरू राहावे यासाठी राज्यांना प्रज्ञाता ही नियमावली लागू करण्यात आली. या नियमावलीनुसार ज्या ठिकाणी इंटरनेट कनेक्टिविटी नसेल किंवा खूप कमी असेल अशा ठिकाणी दूरचित्रवाणी किंवा रेडिओ अशा माध्यमातून शिक्षण सुरू राहावे असे म्हटले आहे. साधने उपलब्ध असलेल्या किंवा नसलेल्या पहिली ते बारावीच्या सर्व विद्यार्थ्यांना शिकण्यासाठी पर्यायी अकॅडमिक दिनदर्शिका तयार करण्यात आली. याशिवाय कम्युनिटी रेडिओ, कार्यक्रम पत्रिका, पाठ्यपुस्तके इत्यादि साधने विद्यार्थ्यांच्या घरपोच करणे, शिक्षकांनी विद्यार्थ्यांच्या घरी भेट देणे, समूह वर्ग, टोल फ्री नंबर, याशिवाय ऑडिओ कन्टेन्ट मिळवण्यासाठी एस एम एस, मनोरंजक शिक्षणासाठी स्थानिक रेडिओच्या माध्यमातून शैक्षणिक साहित्य पुरवणी अशा गोष्टींचा वापर केला गेला.
विविध राज्ये आणि केंद्रशासित प्रदेशांनी यासंदर्भात उचललेली पावले यांची माहिती इंडिया विथ डिजिटल एज्युकेशन 2020 मध्ये आहे अहवाल खालील लिंक वर उपलब्ध आहे.
https://www.education.gov.in/sites/upload_files/mhrd/files/India_Report_Digital_Education_0.pdf.
केंद्रीय शिक्षण मंत्री धर्मेंद्र प्रधान यांनी राज्यसभेत आज एका लेखी उत्तरात ही माहिती दिली.
S.Tupe/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 203
पंतप्रधान कार्यालय
परीक्षा पे चर्चा' बाबत लोकांमध्ये असलेल्या उत्साहाची पंतप्रधानांनी केली प्रशंसा
पंतप्रधान नरेंद्र मोदी यांनी यंदाच्या परीक्षा पे चर्चा' साठी मौल्यवान सूचना आणि अनुभव सामायिक करत, यासंदर्भात लाखो लोकांनी दाखवलेल्या उत्साहाचे कौतुक केले आहे . परीक्षा पे चर्चा' मध्ये योगदान दिलेल्या विद्यार्थी, पालक आणि शिक्षकांचेही त्यांनी आभार मानले.
एका ट्विटमध्ये पंतप्रधान म्हणाले;
"या वर्षीच्या परीक्षा पे चर्चा' ला अभूतपूर्व प्रतिसाद मिळत आहे. लाखो लोकांनी त्यांच्या मौल्यवान सूचना आणि अनुभव सामायिक केले आहेत. मी त्या सर्व विद्यार्थी, पालक आणि शिक्षकांचे आभार मानतो .
1 एप्रिलच्या कार्यक्रमाची उत्सुकतेने वाट पाहत आहे."
आरोग्य आणि कुटुंब कल्याण मंत्रालय
भारतात आतापर्यंत एकूण 41.54 कोटीपेक्षा अधिक व्यक्तींचे लसीकरण
कोरोनामुक्तीचा दर वाढून 97.36% पर्यंत पोहोचला
गेल्या 24 तासांत 42,015 नवीन कोरोनारुग्णांची नोंद
भारतातील उपचाराधीन रुग्णसंख्या  सध्या एकूण रुग्णसंख्येच्या 1.30% इतकी
दैनंदिन पॉझिटिव्हिटी दर  सलग 30 दिवसांपासून 3% पेक्षा कमी
भारतात आतापर्यंत एकूण 41.54 कोटीपेक्षा अधिक व्यक्तींचे लसीकरण करण्यात आले आहे. आज सकाळी सात वाजेपर्यंतच्या तात्कालिक अहवालानुसार, कोरोना प्रतिबंधक लसींच्या आतापर्यंत 51,36,590 सत्रांद्वारे एकूण 41,54,72,455 मात्रा, देण्यात आल्या आहेत. गेल्या चोवीस तासांत लसींच्या 34,25,446 मात्रा देण्यात आल्या.
याचे तपशील पुढीलप्रमाणे-:
|
|
HCWs
|
|
1st Dose
|
|
1,02,75,614
|
|
2nd Dose
|
|
75,96,053
|
|
FLWs
|
|
1st Dose
|
|
1,78,16,402
|
|
2nd Dose
|
|
1,05,07,207
|
|
Age Group 18-44 years
|
|
1st Dose
|
|
12,93,89,636
|
|
2nd Dose
|
|
52,18,414
|
|
Age Group 45-59 years
|
|
1st Dose
|
|
9,86,55,036
|
|
2nd Dose
|
|
3,11,44,936
|
|
Over 60 years
|
|
1st Dose
|
|
7,25,79,524
|
|
2nd Dose
|
|
3,22,89,633
|
|
Total
|
|
41,54,72,455
दि. 21 जून 2021 पासून कोरोना प्रतिबंधक लसीकरणाच्या सार्वत्रिकीकरणाचा नवा टप्पा सुरु झाला आहे. देशभर लसीकरणाचा वेग व व्याप्ती वाढवण्यासाठी केंद्र सरकार कटिबद्ध आहे.
या महामारीच्या आरंभापासून विचार करता, बाधित रुग्णांपैकी 3,03,90,687 व्यक्ती आतापर्यंत कोरोनातून बऱ्या झाल्या आहेत आणि गेल्या चोवीस तासांत 36,977 रुग्ण कोरोनामुक्त झाले आहेत. कोरोनामुक्तीचा दर सातत्याने वाढत असून आता तो 97.36% पर्यंत पोहोचला आहे.
भारतात गेल्या 24 तासांत 42,015 नवीन कोरोनारुग्णांची नोंद झाली आहे.
गेल्या सलग चोवीस दिवसांपासून, दैनंदिन नवीन रुग्णसंख्या 50,000 पेक्षा कमी आहे. केंद्र सरकार आणि राज्ये/केंद्रशासित प्रदेशांनी समन्वयाने केलेल्या सातत्यपूर्ण प्रयत्नांचेच हे फलित आहे.
भारतातील उपचाराधीन रुग्णसंख्या आज 4,07,170 इतकी असून, सध्या तिचे प्रमाण एकूण रुग्णसंख्येच्या 1.30% इतके आहे.
कोविड चाचण्या करण्याच्या क्षमतेत देशभरात लक्षणीय वाढ झाल्याने गेल्या चोवीस तासांत देशात एकूण 18,52,140 चाचण्या करण्यात आल्या. भारतात आतापर्यंत एकूण 44.91 कोटीपेक्षा अधिक  चाचण्या करण्यात आल्या आहेत.
एकीकडे देशातील चाचण्या करण्याची क्षमता वाढवण्यात यश आले असून त्याचवेळी साप्ताहिक पॉझिटिव्हिटी म्हणजे कोरोना झाल्याचे निदान होण्याचा दर सध्या 2.09% इतका आहे, तर दैनंदिन पॉझिटिव्हिटी दर आज 2.27% इतका आहे. गेल्या सलग तीस दिवसांपासून दैनंदिन पॉझिटिव्हिटी दर 3% पेक्षा कमी आहे, तर तो 5% पेक्षा कमी असण्याचा हा सलग चव्वेचाळिसावा दिवस आहे.
HFW/COVID States data/21st July2021/2
संरक्षण मंत्रालय
सशस्त्र दलांमध्ये युवावर्गाच्या भरतीसाठी 'अग्निपथ' योजना
पुणे, 15 जून 2022
सशस्त्र दलांमध्ये नव्याने सुरू करण्यात आलेल्या ‘अग्निपथ’ योजनेची माहिती, दक्षिण कमांड मुख्यालयाचे चीफ ऑफ स्टाफ लेफ्टनंट जनरल अरविंद वालिया यांनी आज पुण्यात दिली. युवकांना सशस्त्र दलांमध्ये सेवा बजावता यावी यासाठीच्या या योजनेला केंद्रीय मंत्रिमंडळाने 14 जून 2022 रोजी मंजुरी दिली. या योजनेअंतर्गत निवडलेल्या युवकांना अग्निवीर म्हणून ओळखले जाईल.
“अग्निपथ योजना ही लष्कर आणि देशासाठी एक परिवर्तनात्मक सुधारणा असून भारतीय लष्कराच्या मनुष्यबळ व्यवस्थापनात आदर्श बदल घडवून आणण्याचे या योजनेचे उद्दिष्ट आहे. या योजनेची संकल्पना युवा पिढीमध्ये राष्ट्रभक्तीला चालना देणे, समाजाला कुशल मनुष्यबळ पुरवणे आणि लष्करात अधिकाधिक तरुणांचा सहभाग सुनिश्चित करणे, ही आहे. राष्ट्रभक्तीने प्रेरित तरुणांना 4 वर्षांच्या कालावधीसाठी सशस्त्र दलांमध्ये सेवा बजावण्याची अनुमती अग्निपथ योजना देते. ”असे जनरल वालिया यांनी सांगितले.
"युवावर्गाच्या अधिक समावेशामुळे लष्करात नवे चैतन्य निर्माण होईल आणि सशस्त्र दले अधिक तंत्रस्नेही होऊन परिवर्तन घडेल, जी काळाची गरज आहे", असे त्यांनी सांगितले.
जनरल ऑफिसरनी आश्वासन दिले की नव्या भरतीमध्ये किमान शारीरिक, वैद्यकीय आणि व्यावसायिक निकष सुनिश्चित करण्यासाठी सशस्त्र दल लागू असलेल्या मानकांशी कोणतीही तडजोड करणार नाही, हे जनरल वालिया यांनी स्पष्ट केले. योजनेची अंमलबजावणी आणि स्थायीकरणादरम्यान लष्कराची परिचालन क्षमता आणि सुसज्जता पूर्णपणे राखली जाईल, असेही त्यांनी आश्वस्त केले.
“मी ठामपणे सांगू इच्छितो की लष्कर आपली संस्कृती टिकवून ठेवेल - 'नाम, नमक और निशान' या आपल्या धर्मावर आणि एकसंधता, सौहार्द व संघभावना यावर आधारित तत्त्वांवरची आपली संस्कृती आणि लष्करी मूल्ये, आपला समृद्ध वारसा, इतिहास, परंपरा यांची जोपासना लष्कर कायम करेल, '' असे त्यांनी ठामपणे नमूद केले.
या योजनेच्या अंमलबजावणीमुळे भारतीय सशस्त्र दले सरासरी 4-5 वर्ष तरुण होतील, असा अंदाज आहे. देशाला, समाजाला आणि देशातील युवा वर्गाला अल्प लष्करी सेवेचा मोठा लाभ होईल. यामध्ये देशभक्ती, सांघिक कार्य, शारीरिक तंदुरुस्ती वाढवणे, देशाप्रती दृढ निष्ठा आणि बाह्य धोके, अंतर्गत धोके आणि नैसर्गिक आपत्तींच्या काळात राष्ट्रीय सुरक्षा वाढवण्यासाठी प्रशिक्षित कर्मचाऱ्यांची उपलब्धता यांचा समावेश होतो.
अग्निवीरांना तिन्ही सेवांमध्ये लागू असलेल्या जोखीम आणि हालअपेष्टांसाठी दिल्या जाणाऱ्या भत्त्यांसह आकर्षक मासिक पॅकेज दिले जाईल. "चार वर्षांचा प्रतिबद्धता कालावधी पूर्ण झाल्यावर, अग्निवीरांना एककालिक 'सेवा निधी' पॅकेज दिले जाईल ज्यात त्यांचे योगदान त्यावरील जमा व्याज आणि व्याजासह त्यांच्या योगदानाच्या जमा झालेल्या रकमेशी सरकारकडून जुळणारे योगदान समाविष्ट असेल" अशी माहिती चीफ ऑफ स्टाफ जनरल वालिया यांनी दिली.
या योजनेमुळे सशस्त्र दलांमध्ये युवा वर्ग आणि अनुभवी कर्मचारी यांच्यात उत्तम संतुलन राखले जाऊन अधिक तरुण आणि तांत्रिकदृष्ट्या निपुण लढाऊ दलाला चालना मिळेल.
S.Patil/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
संरक्षण मंत्रालय
संरक्षण मंत्री राजनाथ सिंग यांनी स्वदेशी बनावटीची उपकरणे आणि प्रणाली आज नवी दिल्लीत भारतीय लष्कराला केली सुपूर्द
या प्रणालींमुळे संरक्षण सज्जता वाढीला लागेल- राजनाथ सिंह
लष्कराला भविष्यातील आव्हानांचा सामना करण्यासाठी सहाय्य होण्यासाठी आधुनिक तंत्रज्ञानावर आधारित पायाभूत सुविधांचा विकास करण्याचे आवाहन
नवी दिल्ली, 16 ऑगस्ट 2022
संरक्षण मंत्री राजनाथ सिंग यांनी आज 16 ऑगस्ट 2022 रोजी नवी दिल्लीत स्वदेशी बनावटीची उपकरण आणि प्रणाली भारतीय लष्कराला सुपूर्द केली. यात, एफ आय एन एस ए एस, मानव-रोधी आधुनिक भूसुरुंग 'निपुण', खडकाळ पृष्ठभागासाठी वाढीव क्षमता असलेली स्वयंचलित संवाद प्रणाली, रणगाड्यांमध्ये उच्च श्रेणीची दृष्टी प्रणाली, थर्मल इमेजर, अत्याधुनिक वेगवान पायदळ, सुरक्षा वाहने आणि हल्लेखोर बोटीचा यात समावेश आहे. सीमारेषेवर तैनात जवानांना कोणत्याही प्रकारच्या आक्रमणाला सडेतोड प्रत्युत्तर देण्यासाठी सक्षम करण्याच्या उद्देशाने संरक्षण मंत्र्यांनी ही उपकरणे लष्कराकडे सुपूर्द केली आहेत. ही उपकरण प्रणाली भारतीय लष्कर, संरक्षण सार्वजनिक क्षेत्र उपक्रम, डीआरडीओ अर्थात संरक्षण संशोधन आणि विकास संघटना तसंच उद्योग जगत यांच्या संयुक्त विद्यमाने विकसित करण्यात आली आहेत.
पंतप्रधान नरेंद्र मोदी यांच्या आत्मनिर्भर भारत अभियानाच्या पार्श्वभूमीवर संरक्षण दलांच्या आधुनिकीकरणाच्या उद्देशाने हे पाऊल उचलण्यात आले आहे. ही उपकरणे आणि प्रणालीमुळे भारतीय लष्कराची युद्धजन्य सुसज्जता वाढीस लागेल तसंच कार्यक्षमतेत वाढ होईल असा विश्वास राजनाथ सिंग यांनी व्यक्त केला आहे. देशाच्या वाढत्या स्वयंपूर्ण क्षमतेचे हे लखलखते उदाहरण असल्याचे त्यांनी म्हटले आहे. खाजगी क्षेत्र आणि इतर संस्थांच्या माध्यमातून संरक्षण दलाच्या पायाभूत सुविधाच्या गरजांमध्ये बदलत्या वेळेनुसार वाढ होत असल्याचे त्यांनी सांगितले. भविष्यकालीन आव्हानांचा सामना करण्यासाठी पायाभूत सुविधांचा विकास आधुनिक तंत्रज्ञानाच्या सहाय्याने करणे आवश्यक असल्याचे सिंग यांनी म्हटले आहे. संरक्षण दलांनी अलौकिक कामगिरी करत राष्ट्र उभारणीसाठी कायम समर्पित राहिले पाहिजे असे त्यांनी म्हटले आहे. हस्तचलित थर्मल इमेजर, टी 90 रणगाड्यांसाठी कमांडर थर्मल इमेजिंग साईट, रेकॉर्डिंग सुविधा असलेली जमिनीशी जोडलेली यंत्रणा, स्वयंचलित देवाण-घेवाण प्रणाली एम के टू, उच्च श्रेणीची रेडिओ संदेशवहन यंत्रणा, सौरऊर्जेवर चालणारे प्रकल्प, आक्रमण करणारी विमान, स्वयंचलित यंत्रणेसह हवाई प्रणाली, पायदळ सुरक्षा वेगवान वाहने आणि जलद प्रतिसाद देणारी लढाऊ वाहने यांचाही यात समावेश आहे. युद्धजन्य प्रशिक्षण, प्रशासकीय तसंच मनोरंजनात्मक सेवांसाठी निवासी सेवा पुरवण्याच्या हेतूने अधिकृत उभारणी सेवेचाही सिंग यांनी शुभारंभ केला. एमईएस अर्थात लष्करी अभियंता सेवेत पारदर्शकता आणून कार्यक्षमता वाढण्याच्या दृष्टीने आणि गुप्त सेवा सुविधा वाढण्याच्या दृष्टीने अनेक ई-सुशासन सेवांचं उद्घाटन संरक्षण मंत्री राजनाथ सिंग यांनी केले.
R.Aghor/S.Naik/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 152
|
आरोग्य आणि कुटुंब कल्याण मंत्रालय
|
भारताच्या एकूण कोविड -19 प्रतिबंधक लसीकरण व्याप्तीने 194.12 कोटी मात्रांचा टप्पा केला पार
12-14 वर्षे वयोगटात 3.44 कोटींहून अधिक लसीच्या मात्रा देण्यात आल्या.
भारतात उपचाराधीन रुणसंख्या सध्या 25,782
गेल्या 24 तासात 4,518 नव्या रुग्णांची नोंद
कोरोनामुक्तीचा दर सध्या 98.73%
साप्ताहिक पॉझिटिव्हिटी दर सध्या 0.91%
आज सकाळी 7 वाजेपर्यंतच्या तात्पुरत्या अहवालांनुसार, भारतातील कोविड प्रतिबंधक लसीकरण व्याप्तीने 194.12 कोटींहून अधिक  मात्रांचा टप्पा पार केला. 2,47,70,416 लसीकरण सत्रांच्या माध्यमातून हे शक्य झाले आहे.
16 मार्च 2022 पासून 2-14 वर्षे वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत, 3.44 कोटींहून अधिक  किशोरवयीन मुलांना कोविड -19 प्रतिबंधक लसीची पहिली मात्रा देण्यात आली आहे. त्याचप्रमाणे, 18-59 वर्षे वयोगटासाठी कोविड-19 प्रतिबंधक प्रिकॉशन मात्रेचे लसीकरण देखील 10 एप्रिल 2022 पासून सुरू झाले.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
umulative Vaccine Dose Coverage
|
|
HCWs
|
|
1st Dose
|
|
1,04,07,267
|
|
2nd Dose
|
|
1,00,43,570
|
|
Precaution Dose
|
|
52,99,448
|
|
FLWs
|
|
1st Dose
|
|
1,84,19,783
|
|
2nd Dose
|
|
1,75,89,900
|
|
Precaution Dose
|
|
89,24,143
|
|
Age Group 12-14 years
|
|
1st Dose
|
|
3,44,48,902
|
|
2nd Dose
|
|
1,76,98,344
|
|
Age Group 15-18 years
|
|
1st Dose
|
|
5,96,13,584
|
|
2nd Dose
|
|
4,62,41,177
|
|
Age Group 18-44 years
|
|
1st Dose
|
|
55,73,35,343
|
|
2nd Dose
|
|
49,18,60,137
|
|
Precaution Dose
|
|
11,21,453
|
|
Age Group 45-59 years
|
|
1st Dose
|
|
20,32,82,933
|
|
2nd Dose
|
|
19,12,56,269
|
|
Precaution Dose
|
|
15,56,238
|
|
Over 60 years
|
|
1st Dose
|
|
12,71,16,130
|
|
2nd Dose
|
|
11,93,10,756
|
|
Precaution Dose
|
|
1,97,61,623
|
|
Precaution Dose
|
|
3,66,62,905
|
|
Total
|
|
1,94,12,87,000
भारतात उपचाराधीन रुग्णांची संख्या 25,782. इतकी आहे. हे प्रमाण भारतात आढळलेल्या एकूण कोरोना रुग्णांपैकी 0.06% आहे.
परिणामी, भारतात कोरोनामुक्तीचा दर 98.73% इतका आहे. गेल्या 24 तासांत 2,779 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,26,30,852. इतकी झाली आहे.
गेल्या 24 तासात 4,518 नव्या कोरोना रुग्णांची नोंद झाली.
गेल्या 24 तासात एकूण 2,78,059 कोविड-19 चाचण्या घेण्यात आल्या. भारताने आतापर्यंत एकूण 85.29 कोटींहून अधिक  चाचण्या केल्या आहेत.
देशातील साप्ताहिक पॉझिटिव्हिटी दर सध्या at 0.91% आहे आणि दैनंदिन पॉझिटिव्हिटी दर 1.62%. नोंदविण्यात आला आहे.
पंतप्रधान कार्यालय
भारताला जी -20 अध्यक्षपदासाठी पाठिंबा दिल्याबद्दल कृतज्ञता व्यक्त करत पंतप्रधानांनी मानले जागतिक नेत्यांचे आभार
भारताला जी -20 अध्यक्षपदासाठी पाठिंबा दिल्याबद्दल फ्रान्सचे राष्ट्राध्यक्ष इमॅन्युएल मॅक्रॉन यांचे पंतप्रधान नरेंद्र मोदी यांनी आभार मानले आहेत.
फ्रान्सच्या राष्ट्राध्यक्षांच्या ट्विटला प्रतिसाद देताना पंतप्रधानांनी ट्विट केले;
जपानचे पंतप्रधान फुमियो किशिदा यांच्या अभिनंदनपर ट्विटला प्रतिसाद देताना पंतप्रधान मोदी यांनी ट्विट केले;
भारताच्या जी 20 अध्यक्षपदासाठी स्पेनचे पंतप्रधान पेड्रो सांचेझ यांनी दिलेल्या शुभेच्छांना प्रतिसाद देताना, पंतप्रधान मोदी यांनी त्यांच्या मनःपूर्वक शुभेच्छांबद्दल कृतज्ञता व्यक्त केली आणि ट्विट केले;
युरोपियन परिषदेचे अध्यक्ष चार्ल्स मिशेल यांच्या अभिनंदनपर संदेशाला उत्तर देताना, त्यांनी दिलेल्या शुभेच्छांबद्दल मोदी यांनी आभार मानले आणि ट्विट केले;
भारताच्या जी -20 अध्यक्षपदाला पाठिंबा दिल्याबद्दल अमेरिकेचे राष्ट्राध्यक्ष जो बायडेन यांचे पंतप्रधान नरेंद्र मोदी यांनी आभार मानले.
अमेरिकेच्या राष्ट्राध्यक्षांच्या ट्विटला प्रतिसाद देताना पंतप्रधानांनी ट्विट केले;
संरक्षण मंत्रालय
पश्चिम नौदल कमांड येथे अतिनील निर्जंतुकीकरण सुविधा केली विकसित
नवी दिल्ली, 28 मे 2020
जेव्हा आपण अंशतः आणि शेवटी पूर्ण लॉकडाऊन उठवणार आहोत, त्याआधीच "नवीन सामान्य" जीवन कसे असेल याबद्दल अनेक प्रश्न उपस्थित केले जात आहेत, विशेषत: डॉकयार्ड्स आणि इतर नौदल प्रतिष्ठानांसारख्या मोठ्या उत्पादन संस्था जिथे लॉकडाऊन उठल्यानंतर मोठ्या संख्येने कामगार पुन्हा कामावर रुजू होतील आणि ही संख्या हळूहळू वाढेल अशी अपेक्षा आहे. यामुळे कामगारांचे कव्हरऑल, उपकरणे, वैयक्तिक साधने  आणि मास्क यांच्या स्वच्छतेची जोरदार गरज निर्माण झाली आहे.
ही उदयोन्मुख गरजा पूर्ण करण्यासाठी नौदल डॉकयार्ड  यांनी एक अतिनील स्वच्छता बे  तयार केले आहे. या अतिनील उपकरणाचा उपयोग कोरोना विषाणूच्या प्रसारावर नियंत्रण ठेवण्यासाठी साधने, कपडे आणि इतर विविध वस्तूंच्या निर्जंतुकीकरणासाठी केला जाईल. अतिनील-सी  प्रकाशयोजनेसाठी एल्युमिनियम शीट्सच्या विद्युतीय व्यवस्थेच्या बनावटीद्वारे एका मोठ्या सामान्य खोलीचे अतिनील बे मध्ये रूपांतर करणे हे एक मोठे आव्हानात्मक कार्य होते.
ही सुविधा ज्या वस्तूंचे निर्जंतुकीकरण करायचे आहे त्यांच्याकडे अतिनील-किरणोत्सर्गासाठी अतिनील-सी प्रकाश स्रोत वापरते. नामांकित संशोधन संस्थाच्या अभ्यासानुसार यूव्ही-सी चा परिणाम सार्स , इन्फ्लूएंझा इत्यादी श्वसन रोगकारकांवर परिणामकारक रित्या सिद्ध झाला आहे. असे निदर्शनास आले आहे की सूक्ष्मजीव जंतू जेव्हा 1 मिनिट किंवा त्यापेक्षा जास्त काळासाठी 1 जी / सेमी 2 तीव्रतेच्या अतिनील-सीच्या संपर्कात येतात तेव्हा ते कमी व्यवहार्य होतात, हे एक प्रभावी निर्जंतुकीकरण असल्याचे निदर्शनास आले आहे.
नौदल स्थानक  येथे देखील अशीच सुविधा स्थापित करण्यात आली आहे, जेथे अतिनील-सी स्टरलाइझर व्यतिरिक्त, एक औद्योगिक ओव्हन देखील ठेवण्यात आला आहे, जो कमीतकमी 60 अंश सेल्सिअस तापमानात गरम होते, बहुतांश सूक्ष्मजंतूंचा नाश करण्यासाठीचे हे एक योग्य तापमान आहे.
ही सुविधा आगमन/निर्गमन ठिकाणी ठेवण्यात आली असून यामुळे कोविड-19 चा प्रसार कमी करण्यास मदत होईल.B.Gokhale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 212
रेल्वे मंत्रालय
रेल्वेने 4400 पेक्षा अधिक कोविड केअर कोचेसमध्ये 70,000 अलगीकरण बेड उपलब्ध केले
नवी दिल्ली, 5 मे 2021
कोविडविरोधात अथक संघर्षात रेल्वे मंत्रालय अलगीकरण कोचेस मागणीच्या ठिकाणी त्वरेने पाठवण्यासाठी मनुष्यबळ आणि सामुग्रीची जुळवाजुळव करत आहे. अलगीकरण कक्ष म्हणून उपयोग करण्यासाठी रेल्वेने जवळपास 70,000 खाटा असलेले 4400 अलगीकरण कोचेस उपलब्ध केले आहेत. हे अलगीकरण कोच सहजपणे हलवले जाऊ शकतात आणि भारतीय रेल्वे मार्गावर मागणीच्या ठिकाणी तैनात केले जाऊ शकतात. रेल्वेकडून संबंधित जिल्हा प्रशासनासमवेत सामायिक जबाबदाऱ्याबाबत करार आणि जलद कृती योजना त्वरित आखल्या जात आहेत.
नंदुरबार  येथे गेल्या काही दिवसांत 14 नवीन रुग्ण दाखल झाले असून असून 13 रुग्णांना घरी सोडण्यात आले आहे. 26 कोविड रूग्ण सध्या या सुविधेत अलगीकरणात आहेत. राज्य आरोग्य प्रशासनाद्वारे आतापर्यंत 104 रुग्णांना प्रवेश देण्यात आला असून 78 रुग्णांना उपचारानंतर घरी सोडण्यात आले आहे. रेल्वेने अजनी इनलँड कंटेनर डेपो येथे 11 कोविड केअर कोच  तैनात केले आहेत आणि नागपूर महानगरपालिकेला हस्तांतरित केले आहेत. येथे 6 रूग्ण दाखल झाले होते आणि 4 जणांना घरी सोडण्यात आलेM.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 205
रस्ते वाहतूक आणि महामार्ग मंत्रालय
राष्ट्रीय महामार्ग प्राधिकरणाच्या नागपूर क्षेत्रीय कार्यालयाद्वारे 10 प्रकल्प अंमलबजावणी युनिटमध्ये एकूण 36 हजार वृक्षारोपण नागपूरच्या जामठा क्लोव्हर लीफ जंक्शनवर ‘बर्ड पार्क’ विकसित केले जाणार
नागपूर, 17 जुलै 2023
केंद्रीय रस्ते वाहतूक आणि महामार्ग मंत्रालया अंतर्गत येणाऱ्या राष्ट्रीय महामार्ग प्राधिकरण -एनएचएआय द्वारे स्वातंत्र्याच्या अमृत महोत्सवानिमित्त देशभरामध्ये वृक्षारोपण करण्यात येत आहे. या राष्ट्रव्यापी वृक्षारोपण मोहिमेचा प्रारंभ 12 जुलै 2023 रोजी आंध्र प्रदेशातील तिरुपती येथे केंद्रीय रस्ते वाहतूक मंत्री नितीन गडकरी यांच्या हस्ते करण्यात आला होता. केंद्रीय रस्ते वाहतूक आणि महामार्ग मंत्रालयाने जाहीर केलेल्या हरित महामार्ग धोरण – 2015 मधील नियमानुसार एनएचएआयने वार्षिक वृक्षारोपण कृती योजनेचा भाग म्हणून वर्ष 2016-17 ते 2022-23 या काळात 3.46 कोटी रोपट्यांची लागवड केली. यावर्षी 56 लाखांहून अधिक रोपे लावण्याचे उद्दिष्ट निश्चित झाले असून हे काम पावसाळ्यापासूनच सुरु झाले आहे.
राष्ट्रीय महामार्ग प्राधिकरणाच्या नागपूर क्षेत्रीय कार्यालयाद्वारे देखील 2015 पासून आतापर्यंत 16.59 लाख रोपे लावण्यात आली आहेत. 2023 -24 या वर्षासाठी 3.73 लाख रोपे लावण्याचा संकल्प क्षेत्रीय कार्यालयाने घेतला असून 12 जुलै रोजी क्षेत्रीय कार्यालय नागपूर अंतर्गत येणाऱ्या अमरावती, औरंगाबाद, चंद्रपूर, धुळे, जळगाव, नांदेड, नागपूर, वाशिम आणि यवतमाळ अशा 10 प्रकल्प अंमलबजावणी युनिटमध्ये एकूण 36 हजार वृक्षारोपण करण्यात आले. यापैकी 20 हजार रोपे हे रस्त्यालगत तर 16 हजार रोपे रस्त्याच्या मध्यिका मार्गामध्ये लावण्यात आली आहेत. त्याचप्रमाणे अमृत सरोवरांच्या जागी देखील 610 रोपे क्षेत्रीय कार्यालय नागपूर द्वारे लावण्यात आली आहेत.
ओसाड जमीन तसेच क्लोव्हर लीफ जंक्शनवर ही वृक्षारोपण केले जात असून मियावाकी आणि ऑक्सिजन पार्क मॉडेल्सवर काही वृक्षारोपण केले जात आहेत. नागपूरच्या वर्धा रोडवरील जामठा येथील क्लोव्हर लीफ जंक्शनवर  फळझाडे लावून ‘बर्ड पार्क’ विकसित केले जात आहे जे नागरिकांसाठी मनोरंजनाच्या सुविधांसह पक्षी निरीक्षकांना आकर्षित करणार आहे.
या वृक्षारोपण कार्यक्रमात -एनएचएआय नागपूरच्या प्रकल्प अंमलबजावणी युनिटच्या अधिका-यांसह पोलीस विभागाचे अधिकारी, वाहतूक पोलीस विभाग, शालेय शिक्षक आणि विद्यार्थी, ग्रामस्थ, स्थानिक नागरिक यांनी सहभाग घेतला होता.PIB Nagpur | S.Rai/D.Wankhede/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 57